Møteprotokoll

Bekkelaget og Ormøy menighetsråd

|  |  |
| --- | --- |
| Møtedato | 12.02.2025 |
| Møtested | Bekkelaget Kirkes barnehage |
| Arkivsak | 23/02621 |
| Til stede | Betzy Marie Ellingsen Tunold, Magne Torbjørnsen, Kjell Erik Granly, Trond Skard Dokka, Anne Grete Taugbøl |
| Møtende varamedlemmer | Eva Margrethe Hylin, Michael Thomas Falch  |
| Forfall | Tonje Fossan-Waage, Kristen Bjorå, Inger Christine Krath Hansen, Gry Cecilie Eriksen Haga, Elisabeth Werp |
| Andre |  |
| Protokollfører | Hanne Holmberg Chavez |

# SAKSLISTE

|  |  |  |
| --- | --- | --- |
| **Saksnummer** | **Sak** | **Ansvarlig for saksframstilling** |
| **1/25** | Unntatt off jf §23 | Ole Johannes Kosberg |
| **2/25** | Foreløpig årsberetning og årsregnskap for 2024 | Hanne Holmberg Chavez |
| **3/25** | Årsstatistikk til SSB | Magne Torbjørnsen |
| **4/25** | Menighetsfest | Magne Torbjørnsen, Betzy Ellingsen Tunold |
| **5/25** | Årshjul for MR møter 2025 | Hanne Holmberg Chavez |
| **6/25** | Offerliste for Ormøy og SEM | Magne Torbjørnsen |
| **7/25** | Hvilke utvalg trenger MR? | Betzy Ellingsen Tunold |
| **8/25** | Sommergudstjenester, midler til kirketjener | Trond Skard Dokka |
| **9/25** | Unntatt off jf §14 | Hanne Holmberg Chavez |

# GODKJENNING AV INNKALLING OG SAKSLISTE

1. Godkjent. Michael Falch savner at kommunikasjon blir satt på dagsordenen. Saken tas opp på MR- møtet 7. mai.
2. Tonje Fossan-Waage, Gry Eriksen Haga, Kristen Bjorå og Gry Cecile Eriksen Haga har meldt forfall. Dette betyr at Eva Hylin og Michael Falch har stemmerett på dette møtet.

# SAKER TIL BEHANDLING

## SAK; Unntatt off jf §23

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 12.02.2025 | 1/25 |

## SAK; Foreløpig årsberetning og årsregnskap for 2024

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 12.02.2025 | 2/25 |

|  |
| --- |
| **Forslag til vedtak** |
| Menighetsrådet godkjenner det fremlagte årsregnskap for 2024 som viser et overskudd (mer-inntekt) på kr 1 050 416. Overskuddet disponeres og avsettes til Disposisjonsfond, ubundet fond, med kr 1 050 416. Skatteplikt er vurdert.Dersom regnskapet og årsberetningen ikke endres vesentlig av ekstern revisor, anses det midlertidige regnskapet og årsberetningen som endelig godkjent av menighetsrådet.Dersom det er endringer som bør behandles av MR, sendes regnskapet ut til MR til endelig godkjenning på epost. |

|  |
| --- |
| **Møtebehandling** |
| Driftsinntektene ligger omtrent 1,5 millioner kroner over budsjett. Dette skyldes hovedsakelig sykerefusjonsmidler og økte overføringer fra eiendomsforvaltningen. Driftsutgiftene ligger omtrent som budsjettert. Midlene som lå i de avviklede stiftelsene Inger Johannes stiftelsen og Martha Larsens fond er inntektsført i 2024 og ført over på to bundne fond. Årsregnskapet viser et positivt netto driftsresultat på kr 2 999 210. Etter bokføring av finansieringstransaksjoner ender menigheten med et overskudd på kr 1 050 416. Daglig leder foreslår at menighetsrådet disponerer overskuddet og avsetter dette til disposisjonsfondet uten formålsbestemming.I 2020 og 2021 gjorde menigheten en jobb med å få avklart skatteplikt. Menigheten følger retningslinjene som ble gitt av Skatteetaten i 2021. |

|  |
| --- |
| **Vedtak** |
| Menighetsrådet godkjenner det fremlagte årsregnskap for 2024 som viser et overskudd (mer-inntekt) på kr 1 050 416. Overskuddet disponeres og avsettes til Disposisjonsfond, ubundet fond, med kr 1 050 416. Skatteplikt er vurdert.Dersom regnskapet og årsberetningen ikke endres vesentlig av ekstern revisor, anses det midlertidige regnskapet og årsberetningen som endelig godkjent av menighetsrådet.Dersom det er endringer som bør behandles av MR, sendes regnskapet ut til MR til endelig godkjenning på epost. |

## SAK; Årsstatistikk til SSB

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 12.02.2025 | 3/25 |

|  |
| --- |
| **Forslag til vedtak** |
| Menighetsrådet tar årsstatistikken til orientering |

|  |
| --- |
| **Møtebehandling** |
| Over år viser årsstatistikken en stabil utvikling. Det er vekst i barnekor og babysang. Between arbeidet er ikke med i statistikken og rapporteres på gjennom trosopplæringen. Det er ønskelig med en oversikt som viser utviklingen på de tre gudstjenestestedene våre. Antall døpte bør også med i den flerårige statistikken.  |

|  |
| --- |
| **Vedtak** |
| Menighetsrådet tar årsstatistikken til orientering. Administrasjonen leverer en oversikt over utviklingen over tid på våre tre gudstjenestesteder til AU og antall døpte barn inkluderes i den flerårige statistikken.  |

## SAK; Menighetsfest

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 12.02.2025 | 4/25 |

|  |
| --- |
| **Forslag til vedtak** |
| MR har følgende innspill…Følgende personer kan bidra i komiteenFølgende personer kan bidra i praktisk gjennomføring |

|  |
| --- |
| **Møtebehandling** |
| Menighetsfesten arrangeres 29. april. AU har spurt Sunniva Gylver om hun kan delta. Hun var positiv, men ønsket å vente med å endelig bekrefte til hun fikk snakket med sin nye stab. MR bør også spørre andre om de kan delta. Magne Torbjørnsen spør Petter Schjerven. Vi bør også bruke lokale krefter. Kan Bandskolen spørres? Vi bør også spørre Cantando og Ole Johannes Kosberg. Magne Torbjørnsen spør Anne Borgersen Skaug, Torkil Skaug og Arne Haarr om å delta i arrangementskomiteen. Hanne Holmberg Chavez spør Gry Eriksen Haga.Betzy Ellingsen Tunold og Anne Grete Taugbøl kan bidra i den praktiske gjennomføringen. I tillegg bør de andre medlemmene i MR og stab også stille opp. Arrangementskomiteen fordeler oppgaver. Magne Torbjørnsen leder festen og får inn en annonse i Kontakten |

|  |
| --- |
| **Vedtak** |
| Magne Torbjørnsen spør Petter Schjerven om han kan kåsere på menighetsfesten.Magne Torbjørnsen spør Anne Borgersen Skaug, Torkil Skaug og Arne Haarr om å delta i arrangementskomiteen. Hanne Holmberg Chavez spør Gry Eriksen Haga.Hanne Holmberg Chavez spør Bandskolen, Cantando og Ole Johannes Kosberg om musikalske bidrag. MR og stab bidrar i den praktiske gjennomføringen. Arrangementskomiteen fordeler oppgaver. Magne Torbjørnsen leder festen. |

## SAK; Årshjul for MR møter 2025

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 12.02.2025 | 5/25 |

|  |
| --- |
| **Forslag til vedtak** |
| Menighetsrådet godkjenner årshjulet for MR møter 2025 |

|  |
| --- |
| **Møtebehandling** |
|  Vedlagte årshjul er bygd over samme lest som årshjulet for 2024. Følgende endringer er gjort:* Lagt inn rapportering fra Fellesrådet
* Tatt ut samleregnskap som sak. Det har ikke menigheten hatt siden 2021
* Lagt inn forslag til hvilke utvalg/komiteen som skal møte MR for våren 2025
* Lagt inn en tidligere behandling av budsjett enn det det var lagt opp til i forrige årshjul
* Lagt inn menighetsmøtet

Kan vi flytte saken om kommunikasjon til et tidligere tidspunkt? MR beholder saken på møtet 7. mai slik at staben får deltatt på fagdagen om kommunikasjon den 7. mars. Rapportering fra grønn kirke bør inn i årshjulet. |

|  |
| --- |
| **Vedtak** |
| Menighetsrådet ber om at en rapportering fra Grønn kirke arbeidet legges inn i årshjulet for MR møter 2025. Med denne endringen godkjennes årshjulet.  |

## SAK; Offerliste for Ormøy og SEM

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 12.02.2025 | 6/25 |

|  |
| --- |
| **Forslag til vedtak** |
| Menighetsrådet tar offerlistene fra Ormøy og SEM til orientering |

|  |
| --- |
| **Møtebehandling** |
| Romania arbeidet på SEM har lange tradisjoner og er mer kjent på SEM enn for eksempel misjonsavtalen vi har med Stefanusalliansen. Antall ofringer er ganske stabilt.Offeret til Solfjellhøgda helsehus finansierer menighetsaktiviteter på helsehuset.  |

|  |
| --- |
| **Vedtak** |
| Menighetsrådet tar offerlistene fra Ormøy og SEM til orientering |

## SAK; Hvilke utvalg trenger MR?

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 12.02.2025 | 7/25 |

|  |
| --- |
| **Forslag til vedtak** |
| MR ber AU om å lage en oversikt over mandat og deltakelse i utvalg, komiteer og styrer og komme med forslag til tjenelige og effektive styringsstrukturer i menigheten. |

|  |
| --- |
| **Møtebehandling** |
|  Strategiplanen innleder punktet om Organisasjon med følgende:«*Bekkelaget og Ormøy sokn er en stor og kompleks organisasjon med et rikt tilfang av aktører, aktiviteter, og lokale arenaer. Denne rikdommen har vi takket være innsatsen fra en stor lønnet stab og flere hundre frivillige medarbeidere.**Kompleksiteten gjør det krevende å få oversikt over og lede virksomheten – og å gjøre den åpen for endringer. Til å planlegge og lede aktivitetene, trengs det utvalg og komiteer der både stab og frivillige er involvert. Organiseringen bør samsvare med prioriterte satsingsområder og støttefunksjoner og skape helhet på tvers av geografi og gudstjenestesteder.»* Ifølge Strategiplanen vil vi videreføre ordningen med faste utvalg innenfor de tre grunnleggende virksomhetene, dvs.* Gudstjeneste – grunnordning for gudstjenester
* Kirkelig undervisning og læring – trosopplæringsplanen må sees i sammenheng med sentralt utviklet plan for kirkelig undervisning og læring.
* Diakoni – diakoniplan skal oppdateres

Vi har et økonomiutvalg. Mandat er i støpeskjeen. Vi har egne komiteer for arbeidet i Ormøy (kirkekomiteen) og Ekeberg/Simensbråten (SEM-komiteen).I tillegg har vi komiteer for misjon og Beit Sahour-arbeidet. Vi har egne styrer for Barnehagen, Seniorsenteret og eiendomsforvaltningen.Faste utvalg, styrer og komiteen er ansvarlige for å utarbeide og revidere egne planer i samsvar med menighetens overordnete strategiplan.* **Hvilke utvalg, komiteer og styrer trenger vi framover?**

Vi har et gudstjenesteutvalg og vi er i ferd med å etablere en komite som kan definere nærmere vår tilnærmingsmåte i forhold til diakoni for eldre. Sorggrupper bør inngå i dette. Komiteer og utvalg skal være støtte til det man skal gjøre. Man bør etablere utvalg og komiteer på en strukturert måte i forhold til strategiplanen. Bør alle i staben ha et utvalg?Tidligere hadde menigheten en ambisiøs utvalgsstruktur som har forvitret. Det var vanskelig å få frivillige inn i utvalgene og de ble stadig mer avhengig av stabsressurser. Ad hoc komiteer og utvalg er det lettere å rekruttere til. Disse har en kortere tidsperiode og mer konkrete arbeidsoppgaver. Tidligere tiders utvalg og komiteer ble satt opp for å avlaste MR. Kanskje kan MR ta tilbake noen av de oppgavene som de tidligere delegerte ut? Tiden er litt forbi for utvalg. Det kan oppstå behov som kan gi grunnlag for opprettelsen av utvalg. Modell med frivillige sektorledere for sentrale områder er en spennende modell som vi bør se nærmere på. Økonomiutvalget kan aktiveres ved behov. Det er for få påmeldte til sorggrupper i år, men staben vil følge opp dette arbeidet videre. * **Hvordan arbeide planmessig med rekruttering og oppfølging av frivillige?**

Det er mye kompetanse i menigheten. Burde vi kartlegge kompetanse i menigheten?* **Stabens roller i utvalg, komiteer og styrer?**

Vi må lage utvalg som er inspirerende og som ikke øker arbeidsbyrden til staben* **Er det behov for å gjennomgå mandatene for utvalg, komiteer og styrer?**

Mandatene og vedtektene til alle underenhetene; bandskolen, Simensbråten Ekeberg seniorsenter, Bekkelaget Kirkes Barnehage og Bekkelaget og Ormøy sokns eiendomsforvaltning bør gås gjennom.  |

|  |
| --- |
| **Vedtak** |
| MR ønsker å gå gjennom mandatene og vedtektene til alle underenhetene; bandskolen, Simensbråten Ekeberg seniorsenter, Bekkelaget Kirkes Barnehage og Bekkelaget og Ormøy sokns eiendomsforvaltning. Styrene videreføres. SEM komiteen og kirkekomiteen på Ormøy videreføres som tidligere. Likeså Vennskapskomiteen og misjonskomiteen dersom man klarer å rekruttere ny leder. Gudstjenesteutvalget videreføres. MR mener at øvrig organisering bør gjøres gjennom Ad Hoc komiteer og utvalg. Dette kan være/er; festkomite, aksjonskomite for kirkemusikk, komite for grønn kirke, menighetsturkomite, økonomiutvalg mm.  |

## SAK; Sommergudstjenester, midler til kirketjener

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 12.02.2025 | 8/25 |

|  |
| --- |
| **Forslag til vedtak** |
| MR ønsker at det også i år feires gudstjeneste på de søndagene de forordnete gudstjenestene avlyses, stiller kirkerommet med utstyr til rådighet, og legger det overordnete ansvaret for planlegging og gjennomføring til gudstjenesteutvalget. MR stiller videre midler til rådighet for lønn til nødvendige kirketjeneroppgaver, og ber menighetskontoret rekruttere folk til disse oppgavene. MR anser det likevel som ønskelig at disse gudstjenestene i det vesentlige fortsatt framstår som menighetens frivillige gudstjenestevirksomhet |

|  |
| --- |
| **Møtebehandling** |
|  Somrene 2023 og 24 ble det på frivillig basis feiret gudstjenester i Bekkelaget kirke på de søndagene de forordnete gudstjenestene ikke skulle feires. Dette ble gjort på privat initiativ, men begge år ble gudstjenestene feiret med menighetsrådets velsignelse. Ved at de ble hjemlet i menighetsrådets disposisjonsrett over kirkerommet, ansvarliggjorde menighetsrådet seg selv.Alle de til sammen 8 gudstjenestene ble feiret med ordinert prest, i praksis pensjonister bosatt i soknet. Alle andre tjenester ble også utført av frivillige, i et tilfelle av en ansatt, men da ulønnet og på frivillig basis. Menighetskontoret har vært behjelpelig med annonsering og med trykking av gudstjenesteagender.Etter forholdene, midtsommers og uten dåp eller andre «magneter», må gudstjenestene sies å ha vært godt besøkt. I 2023 av hhv 28, 28, 38 og 42, og i 2024 av 51, 35, 50 og 70. De fyller med andre ord et behov, og det er grunn til å tro at bare få av de deltakende ville ha søkt annetsteds for å få fylt sitt gudstjenestebehov dersom Bekkelaget hadde vært uten gudstjeneste.De tilbakemeldinger vi har fått, har vært entydig positive. Dette gjelder først og fremst lokalt, men tiltaket har også vakt positiv interesse i flere menigheter og i presteskapet rundt om. Langveisfra har vi mottatt flere meldinger om at dette var til inspirasjon.Sommeren 2025 er det for Bekkelaget tre forordnete gudstjenester som ikke tenkes avholdt. AU går inn for at MR stiller seg bak frivillige sommergudstjenester også i år.Ved rådslagning de medvirkende prestene imellom har det framkommet at flere kvier seg for å forrette ved slike gudstjenester i år med mindre lønnet personale kan ta seg av kirketjeneroppgavene. I dette ligger det i praksis et ønske om at menighetskontoret påtar seg et visst administrativt arbeid.Utforming av liturgi, verving av frivillige og administrasjon for øvrig har de to årene vært personforankret. Om tiltaket skal videreføres og normaliseres, er det ønskelig med en tydelig innplassering under menighetens gudstjenesteutvalg.AU foreslår at MR stiller midler til rådighet for kirketjenerlønn på de tre gudstjenestene, og at menighetens administrasjon påtar seg arbeidet med å rekruttere kirketjener(e).Ferien til kirketjenerne er lagt slik at vi har tilgjengelige kirketjenere på sommergudstjenestene. Daglig leder avventer Kfios svar på om disse kan lønnes av Kfio.  |

|  |
| --- |
| **Vedtak** |
| MR ønsker at det også i år feires gudstjeneste på de søndagene de forordnete gudstjenestene avlyses, stiller kirkerommet med utstyr til rådighet, og legger det overordnete ansvaret for planlegging og gjennomføring til gudstjenesteutvalget. MR stiller videre midler til rådighet for lønn til nødvendige kirketjeneroppgaver dersom Kfio ikke gjør det, og ber menighetskontoret rekruttere folk til disse oppgavene. MR anser det likevel som ønskelig at disse gudstjenestene i det vesentlige fortsatt framstår som menighetens frivillige gudstjenestevirksomhet.  |

## SAK; Unntatt off jf§14

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 12.02.2025 | 9/25 |